ข้อบังคับมหาวิทยาลัยเทคโนโลยีสุรนารีข้อบังคับมหาวิทยาลัยเทคโนโลยีสุรนารีว่าด้วยการศึกษาขั้นปริญญาตรีพ.ศ. ๒๕๔๖ อาศัยอำนาจตามข้อ๑๖ (๒) และ (๓) และมาตรา ๔๘ แห่งพระราชบัญญัติมหาวิทยาลัยเทคโนโลยีสุรนารี พ.ศ. ๒๕๓๓ประกอบกับมติของที่ประชุมสภามหาวิทยาลัยเทคโนโลยีสุรนารี ในการประชุมครั้งที่ ๓/๒๕๔๖เมื่อวันที่ ๓๑ พฤษภาคม พ.ศ. ๒๕๔๖โดยคำแนะนำของสภาวิชาการมหาวิทยาลัยเทคโนโลยีสุรนารี ในการประชุมครั้งที่ ๑๒/๒๕๔๕เมื่อวันที่ ๑๐ ตุลาคม พ.ศ. ๒๕๔๕, ครั้งที่ ๑๕/๒๕๔๕ เมื่อวันที่ ๒๔ ธันวาคม พ.ศ. ๒๕๔๕และครั้งที่ ๓/๒๕๔๖ เมื่อวันที่ ๒๗ มีนาคม ๒๕๔๖ จึงออกข้อบังคับว่าด้วยการศึกษาขั้นปริญญาตรีของมหาวิทยาลัยเทคโนโลยีสุรนารีไว้ดังต่อไปนี้ข้อ๑ ข้อบังคับนี้เรียกว่า"ข้อบังคับมหาวิทยาลัยเทคโนโลยีสุรนารี ว่าด้วยการศึกษาขั้นปริญญาตรี พ.ศ. ๒๕๔๖"ข้อ๒ ข้อบังคับนี้ให้ใช้บังคับตั้งแต่ปีการศึกษา๒๕๔๖ เป็นต้นไปข้อ๓ ให้ยกเลิก๓.๑ข้อบังคับมหาวิทยาลัยเทคโนโลยีสุรนารี ว่าด้วยการศึกษาขั้นปริญญาตรี พ.ศ. ๒๕๔๑๓.๒ข้อบังคับมหาวิทยาลัยเทคโนโลยีสุรนารี ว่าด้วยการศึกษาขั้นปริญญาตรี (ฉบับที่ ๒)พ.ศ. ๒๕๔๓ บรรดาระเบียบ ประกาศ แนวปฏิบัติหรือมติใด ๆซึ่งขัดหรือแย้งกับข้อบังคับนี้ให้ใช้ข้อบังคับนี้แทนข้อ๔ ในข้อบังคับนี้"มหาวิทยาลัย"หมายถึง มหาวิทยาลัยเทคโนโลยีสุรนารี"สภามหาวิทยาลัย"หมายถึง สภามหาวิทยาลัยเทคโนโลยีสุรนารี"สภาวิชาการ"หมายถึง สภาวิชาการมหาวิทยาลัยเทคโนโลยีสุรนารี"อธิการบดี"หมายถึง อธิการบดีมหาวิทยาลัยเทคโนโลยีสุรนารี"สำนักวิชา"หมายถึง สำนักวิชาในมหาวิทยาลัยเทคโนโลยีสุรนารี"คณบดี"หมายถึง คณบดีสำนักวิชาที่หัวหน้าสาขาวิชาสังกัด"คณะกรรมการประจำสำนักวิชา"หมายถึง คณะกรรมการประจำสำนักวิชาในสำนักวิชาต่าง ๆ ของมหาวิทยาลัย"หัวหน้าสาขาวิชา"หมายถึง หัวหน้าสาขาวิชาที่นักศึกษาสังกัด ในกรณีที่นักศึกษายังไม่สังกัดสาขาวิชาให้หมายถึงหัวหน้าสาขาวิชาที่อาจารย์ที่ปรึกษาสังกัด"อาจารย์ที่ปรึกษา"หมายถึง อาจารย์ที่ปรึกษาของนักศึกษา"รายวิชาเอก"หมายถึง รายวิชาในหมวดวิชาเฉพาะที่กำหนดไว้ในหลักสูตรข้อ๕ ให้อธิการบดีเป็นผู้รักษาการตามข้อบังคับนี้และเป็นผู้วินิจฉัยหรือชี้ขาดในกรณีที่มีปัญหาจากการใช้ข้อบังคับนี้ข้อ๖ นักศึกษาต้องปฏิบัติตามข้อบังคับระเบียบ ประกาศ และแนวปฏิบัติอื่น ๆของมหาวิทยาลัยที่ไม่ขัดหรือแย้งกับข้อบังคับนี้หมวด ๑การรับเข้าศึกษา ข้อ๗ คุณสมบัติของผู้มีสิทธิเข้าศึกษา๗.๑ผู้ที่เข้าศึกษาในหลักสูตรปริญญาตรีต้องเป็นผู้ที่สำเร็จการศึกษาชั้นมัธยมศึกษาตอนปลายหรือเทียบเท่าจากสถาบันการศึกษาที่กระทรวงศึกษาธิการรับรอง๗.๒ผู้ที่เข้าศึกษาในหลักสูตรปริญญาตรี (ต่อเนื่อง)ต้องเป็นผู้ที่สำเร็จการศึกษาระดับประกาศนียบัตรวิชาชีพชั้นสูงหรือเทียบเท่าหรือระดับอนุปริญญาหรือเทียบเท่า หรือปริญญาชั้นใดชั้นหนึ่ง หรือเทียบเท่าจากสถาบันอุดมศึกษาที่มหาวิทยาลัยรับรอง๗.๓มหาวิทยาลัยอาจพิจารณาไม่รับบุคคลที่มหาวิทยาลัยพิจารณาว่าไม่เหมาะสมต่อการศึกษาขั้นปริญญาตรีข้อ๘ วิธีการรับเข้าศึกษาให้เป็นไปตามที่สภาวิชาการกำหนดข้อ๙ การขอเข้าศึกษาเพื่อรับปริญญาตรีเพิ่มขึ้นอีกสาขาหนึ่ง๙.๑ผู้ที่สำเร็จการศึกษาขั้นปริญญาตรีจากมหาวิทยาลัยหรือสถาบันอุดมศึกษาอื่นที่มหาวิทยาลัยรับรอง อาจขอเข้าศึกษาต่อเพื่อรับปริญญาตรีเพิ่มขึ้นอีกสาขาหนึ่งได้๙.๒การขอเข้าศึกษา ให้ยื่นคำร้องต่อศูนย์บริการการศึกษาไม่น้อยกว่า ๓๐ วันก่อนเปิดภาคการศึกษาที่จะเข้าศึกษา๙.๓การพิจารณาการรับนักศึกษา รายวิชาที่เทียบโอน หรือโอนย้ายรายวิชาที่ต้องศึกษาเพิ่มเติม รวมถึงระยะเวลาของการศึกษาให้คณะกรรมการประจำสำนักวิชาเป็นผู้พิจารณาอนุมัติโดยคำแนะนำของหัวหน้าสาขาวิชาที่นักศึกษาสมัครเข้าศึกษา๙.๔ผู้ที่สำเร็จการศึกษาจากสถาบันอุดมศึกษาอื่นให้เทียบโอนรายวิชาส่วนผู้ที่สำเร็จการศึกษาจากมหาวิทยาลัยให้โอนย้ายรายวิชา๙.๕รายวิชาที่จะพิจารณาเทียบโอนให้นั้นต้องเป็นรายวิชาที่นักศึกษาเคยสอบได้ระดับคะแนนตัวอักษรไม่ต่ำกว่าC หรือเทียบเท่าส่วนรายวิชาที่โอนย้ายต้องได้รับระดับคะแนนตัวอักษรไม่ต่ำกว่า D๙.๖รายวิชาที่นำมาเทียบโอนหรือโอนย้ายต้องเป็นรายวิชาที่อยู่ในหลักสูตรที่นักศึกษาจบมาแล้วไม่เกิน๑ ปี๙.๗รายวิชาที่ต้องศึกษาเพิ่มเติม ต้องไม่น้อยกว่า ๔๐ หน่วยกิตข้อ๑๐ การขึ้นทะเบียนเป็นนักศึกษา๑๐.๑ผู้สมัครเป็นนักศึกษาจะมีสถานภาพนักศึกษาเมื่อได้ขึ้นทะเบียนแล้ว๑๐.๒วิธีการขึ้นทะเบียนเป็นนักศึกษา ให้เป็นไปตามที่มหาวิทยาลัยกำหนดหมวด ๒ระบบการศึกษา ข้อ๑๑ ระบบการศึกษา๑๑.๑เป็นระบบเรียนเก็บหน่วยกิตแบบไตรภาค (Trimester) ในปีการศึกษาหนึ่งมี ๓ภาคการศึกษา แต่ละภาคการศึกษามีระยะเวลาการศึกษาประมาณ ๑๓ สัปดาห์๑๑.๒หน่วยกิต หมายถึง หน่วยนับที่ใช้แสดงปริมาณการศึกษา การกำหนดจำนวนหน่วยกิต ๑หน่วยกิตมีหลักเกณฑ์ดังนี้๑๑.๒.๑การบรรยายหรือการเรียนการสอนที่เทียบเท่า ที่ใช้เวลาไม่น้อยกว่า ๑๒ชั่วโมงต่อภาคการศึกษา๑๑.๒.๒การปฏิบัติการ การทดลอง หรือการฝึก ที่ใช้เวลาไม่น้อยกว่า ๒๔ชั่วโมงต่อภาคการศึกษา๑๑.๒.๓การปฏิบัติงานในสถานประกอบการ การฝึกงาน การฝึกภาคสนาม หรือการฝึกงานวิชาชีพที่ใช้เวลาไม่น้อยกว่า ๓๖ ชั่วโมงต่อภาคการศึกษา๑๑.๒.๔การทำโครงงานหรือกิจกรรมการเรียนอื่นใดตามที่ได้รับมอบหมาย ที่ใช้เวลาไม่น้อยกว่า ๓๖ชั่วโมงต่อภาคการศึกษา๑๑.๓หน่วยกิตเรียน หมายถึง จำนวนหน่วยกิตที่นักศึกษาลงทะเบียนเรียนในแต่ละภาคการศึกษา๑๑.๔หน่วยกิตสะสม หมายถึง จำนวนหน่วยกิตรวมทั้งหมดของทุกรายวิชาที่นักศึกษาได้รับระดับคะแนนตัวอักษรA B+B C+ C D+ D และ F ในกรณีที่นักศึกษาได้รับระดับคะแนนตัวอักษรจากการลงทะเบียนเรียนซ้ำในรายวิชาใดให้นับจำนวนหน่วยกิตสะสมจากรายวิชานั้นในครั้งสุดท้ายเพียงครั้งเดียว๑๑.๕หน่วยกิตสอบได้ หมายถึงจำนวนหน่วยกิตรวมของรายวิชาที่นักศึกษาได้รับระดับคะแนนตัวอักษร A B+ B C+C D+ D S หรือ ST ในกรณีที่นักศึกษาสอบได้รายวิชาใดมากกว่าหนึ่งครั้งหรือสอบได้รายวิชาใดที่ระบุไว้ว่าเทียบเท่ารายวิชาที่สอบได้มาแล้วให้นับจำนวนหน่วยกิตสอบได้ครั้งสุดท้ายเพียงครั้งเดียวหมวด ๓การลงทะเบียนเรียน ข้อ๑๒ การลงทะเบียนเรียน๑๒.๑นักศึกษาใหม่ที่เข้าศึกษาในภาคการศึกษาแรกต้องลงทะเบียนเรียนภายในเวลาที่มหาวิทยาลัยกำหนดมิฉะนั้นจะถือว่าสละสิทธิการเข้าเป็นนักศึกษา และจะถูกถอนชื่อออกจากทะเบียน๑๒.๒นักศึกษาปัจจุบันจะต้องลงทะเบียนเรียนภายในเวลาที่มหาวิทยาลัยกำหนดมิฉะนั้นจะไม่มีสิทธิลงทะเบียนเรียนในภาคการศึกษานั้น๑๒.๓นักศึกษาปัจจุบันที่มิได้ลงทะเบียนเรียนภายในเวลาที่มหาวิทยาลัยกำหนดต้องได้รับอนุมัติให้ลาพักการศึกษาตามข้อ ๒๓และจะต้องชำระค่าธรรมเนียมรักษาสถานภาพนักศึกษา มิฉะนั้นจะพ้นสถานภาพนักศึกษา๑๒.๔การลงทะเบียนเรียนจะสมบูรณ์ก็ต่อเมื่อได้ชำระค่าธรรมเนียมภายในเวลาที่มหาวิทยาลัยกำหนด๑๒.๕หน่วยกิตเรียนในแต่ละภาคการศึกษาต้องไม่น้อยกว่า ๙ หน่วยกิต แต่ไม่เกิน ๒๒หน่วยกิต นักศึกษาจะลงทะเบียนเรียนต่ำกว่าที่กำหนดได้ก็ต่อเมื่อจะจบหลักสูตรหรือรายวิชาที่ลงทะเบียนเรียนได้ตามหลักสูตรมีจำนวนหน่วยกิตต่ำกว่าที่กำหนดหรือในภาคการศึกษานั้นหลักสูตรกำหนดให้ลงทะเบียนเรียนต่ำกว่าที่กำหนดและจะลงทะเบียนเรียนเกินหน่วยกิตที่กำหนดได้ก็ต่อเมื่อจะขอจบการศึกษาในภาคการศึกษานั้นการขอลงทะเบียนต่ำหรือเกินกว่าหน่วยกิตที่กำหนดข้างต้นให้หัวหน้าสาขาวิชาเป็นผู้พิจารณาอนุมัติโดยคำแนะนำของอาจารย์ที่ปรึกษาก่อนการลงทะเบียนเรียน๑๒.๖การลงทะเบียนเรียนซ้ำ๑๒.๖.๑นักศึกษาที่ได้รับ FU หรือ W ในรายวิชาบังคับจะต้องลงทะเบียนเรียนรายวิชานั้นซ้ำอีก จนกว่าจะได้รับ A B+ B C+C D+ D หรือ S๑๒.๖.๒นักศึกษาอาจลงทะเบียนเรียนซ้ำในรายวิชาใด ๆ ที่ได้รับ D หรือ D+อีกเพื่อปรับระดับคะแนนก็ได้๑๒.๖.๓นักศึกษาที่ได้รับ FU หรือ W ในรายวิชาเลือกจะลงทะเบียนเรียนรายวิชานั้นซ้ำอีกจนกว่าจะได้รับ A B+ B C+C D+ D หรือ S หรือเลือกเรียนรายวิชาเลือกอื่นก็ได้ทั้งนี้ โดยความเห็นชอบจากอาจารย์ที่ปรึกษาและโดยอนุมัติจากหัวหน้าสาขาวิชา๑๒.๖.๔การลงทะเบียนเรียนตามข้อ ๑๒.๖.๑, ๑๒.๖.๒ และ ๑๒.๖.๓ให้ใช้ระดับคะแนนตัวอักษรที่ได้รับครั้งสุดท้ายสำหรับการคำนวณแต้มระดับคะแนนเฉลี่ยสะสม และให้บันทึกผลการเรียนทุกครั้งที่ลงทะเบียนเรียนไว้ในใบแสดงผลการเรียน๑๒.๗การลงทะเบียนเรียนรายวิชานอกจากที่กำหนดในหลักสูตรหากนักศึกษาประสงค์จะขอรับผลการประเมินเป็นระดับคะแนนตัวอักษร S หรือ Uต้องได้รับความเห็นชอบจากอาจารย์ที่ปรึกษาโดยความยินยอมของอาจารย์ผู้สอน และได้รับอนุมัติจากหัวหน้าสาขาวิชา ทั้งนี้ ให้นับเป็นหน่วยกิตเรียนด้วย๑๒.๘นักศึกษาอาจขอลงทะเบียนร่วมเรียนรายวิชานอกหลักสูตรเพื่อเป็นการเพิ่มพูนความรู้ได้โดยต้องได้รับความเห็นชอบจากอาจารย์ที่ปรึกษา โดยความยินยอมของอาจารย์ผู้สอนและได้รับอนุมัติจากหัวหน้าสาขาวิชา ซึ่งนักศึกษาจะได้รับผลการประเมินเป็นระดับคะแนนตัวอักษรV หรือ W ทั้งนี้ ให้นับเป็นหน่วยกิตเรียนด้วย๑๒.๙นักศึกษาของมหาวิทยาลัยอาจได้รับอนุญาตจากคณะกรรมการประจำสำนักวิชาโดยคำแนะนำของสาขาวิชาให้ลงทะเบียนเรียนในรายวิชาของสถาบันอุดมศึกษาอื่นที่มีเนื้อหาและคุณภาพเหมือนหรือคล้ายคลึงกับรายวิชาในหลักสูตรที่กำลังศึกษาเพื่อนำจำนวนหน่วยกิต และผลการศึกษามาเป็นส่วนหนึ่งของการศึกษาตามหลักสูตรแต่จำนวนหน่วยกิตต้องไม่เกิน ๑ ใน ๔ ของหลักสูตร๑๒.๑๐การลงทะเบียนเรียน ให้เป็นไปตามข้อกำหนดของหลักสูตรของมหาวิทยาลัย และต้องได้รับความเห็นชอบจากอาจารย์ที่ปรึกษา๑๒.๑๑กำหนดวัน วิธีการลงทะเบียนเรียนและรายวิชาที่เปิดให้ลงทะเบียนเรียนให้เป็นไปตามประกาศของมหาวิทยาลัยข้อ๑๓ การขอเพิ่ม ขอลด และขอถอนรายวิชา๑๓.๑การขอเพิ่ม ขอลด และขอถอนรายวิชานั้น ต้องไม่เป็นผลให้จำนวนหน่วยกิตเรียนลดลงหรือเพิ่มขึ้นจนแย้งกับเกณฑ์ในข้อ๑๒.๕๑๓.๒การขอเพิ่มรายวิชา จะกระทำได้ภายใน ๑๐ วันแรกของภาคการศึกษา และจะสมบูรณ์ก็ต่อเมื่อนักศึกษาได้ชำระค่าธรรมเนียมภายในเวลาที่มหาวิทยาลัยกำหนด๑๓.๓การขอลดรายวิชา จะกระทำได้ภายใน ๕ สัปดาห์แรกของภาคการศึกษา ทั้งนี้ จะไม่มีการบันทึกรายวิชาที่ขอลดในใบแสดงผลการศึกษา๑๓.๔การขอถอนรายวิชา จะกระทำได้หลังจาก ๕ สัปดาห์แรกของภาคการศึกษา แต่ไม่เกิน ๑๐สัปดาห์แรกของภาคการศึกษา ทั้งนี้ จะมีการบันทึกรายวิชาที่ขอถอนในใบแสดงผลการศึกษา๑๓.๕การขอเพิ่มและการขอลดรายวิชาต้องได้รับความเห็นชอบจากอาจารย์ที่ปรึกษา๑๓.๖การขอถอนรายวิชาต้องได้รับความเห็นชอบจากอาจารย์ที่ปรึกษาและอาจารย์ผู้สอนรายวิชานั้นข้อ๑๔ เวลาเรียน๑๔.๑นักศึกษาจะลงทะเบียนเรียนในรายวิชาที่มีเวลาเรียนซ้ำซ้อนกันมิได้๑๔.๒นักศึกษาต้องมีเวลาเรียนไม่น้อยกว่าร้อยละ ๘๐ ของเวลาเรียนทั้งหมดของรายวิชาหรือของการปฏิบัติการ การทดลอง การฝึกหรือการศึกษาที่เทียบเท่าการฝึกงานหรือการฝึกภาคสนาม จึงจะมีสิทธิเข้าสอบในรายวิชาดังกล่าวได้ ในกรณีที่นักศึกษามีเวลาเรียนน้อยกว่านี้อาจารย์ผู้สอนอาจพิจารณาอนุญาตให้เข้าสอบในรายวิชานั้นได้หมวด ๔ระยะเวลาการศึกษา ข้อ๑๕ ระยะเวลาการศึกษาหลักสูตรต่างๆ มีระยะเวลาการศึกษาต่ำสุดและสูงสุด ดังนี้๑๕.๑หลักสูตรปริญญาตรี (ต่อเนื่อง) ไม่น้อยกว่า ๖ ภาคการศึกษา และไม่เกิน ๑๒ภาคการศึกษาหรือเทียบเท่า๑๕.๒หลักสูตรปริญญาตรี (๔ ปี) ไม่น้อยกว่า ๙ ภาคการศึกษา และไม่เกิน ๒๔ภาคการศึกษาหรือเทียบเท่า๑๕.๓หลักสูตรปริญญาตรี (๕ ปี) ไม่น้อยกว่า ๑๒ ภาคการศึกษา และไม่เกิน ๓๐ภาคการศึกษาหรือเทียบเท่า๑๕.๔หลักสูตรปริญญาตรี (๖ ปี) ไม่น้อยกว่า ๑๓ ภาคการศึกษา และไม่เกิน ๓๖ภาคการศึกษาหรือเทียบเท่าหมวด ๕ระบบการวัดและการประเมินผลการศึกษา ข้อ๑๖ ระบบดัชนีผลการศึกษา๑๖.๑ในการประเมินผลการศึกษาในแต่ละรายวิชาให้ใช้ระดับคะแนนตัวอักษรตามลำดับขั้นเป็นดัชนีผลการศึกษาซึ่งมีรายละเอียดดังต่อไปนี้ระดับคะแนนตัวอักษร ความหมาย แต้มระดับคะแนนA ดีเยี่ยม ๔.๐๐B+ ดีมาก ๓.๕๐B ดี ๓.๐๐C+ ดีพอใช้ ๒.๕๐C พอใช้ ๒.๐๐D+ อ่อน ๑.๕๐D อ่อนมาก ๑.๐๐F ตก ๐ในกรณีที่ไม่สามารถประเมินผลเป็นระดับคะแนนตัวอักษรตามลำดับขั้นข้างต้นได้ให้ใช้ระดับคะแนนตัวอักษรต่อไปนี้ระดับคะแนนตัวอักษร ความหมายI การวัดผลยังไม่สมบูรณ์(Incomplete)M นักศึกษาขาดสอบ(Missing)P การสอนยังไม่สิ้นสุด(In progress)S ผลการประเมินเป็นที่พอใจ(Satisfactory)ST ผลการประเมินเป็นที่พอใจสำหรับรายวิชาที่เทียบโอน(Satisfactory, transferred credit)U ผลการประเมินไม่เป็นที่พอใจ(Unsatisfactory)V ผู้ร่วมเรียน(Visitor)W การถอนรายวิชา(Withdrawal)X ยังไม่ได้รับผลการประเมิน(No report)๑๖.๒การให้ระดับคะแนนตัวอักษร๑๖.๒.๑ระดับคะแนน AB+ B C+ C D+ D และ F ให้ใช้กับกรณีต่อไปนี้(๑)เป็นรายวิชาที่นักศึกษาเข้าสอบและหรือมีผลงานที่ประเมินได้เป็นลำดับขั้น(๒)เป็นการเปลี่ยนระดับคะแนนตัวอักษรจาก I หรือ M ที่ศูนย์บริการการศึกษาได้รับแจ้งการเปลี่ยนแปลงดังกล่าวก่อนสิ้นสุด๑ สัปดาห์แรกของภาคการศึกษาถัดไป(๓)เป็นการเปลี่ยนระดับคะแนนจาก P หรือ X๑๖.๒.๒ระดับคะแนน F นอกเหนือจากกรณีตามข้อ ๑๖.๒.๑ ให้ใช้กับกรณีต่อไปนี้(๑)ในรายวิชาที่นักศึกษาไม่ได้รับอนุญาตให้เข้าสอบตามข้อ ๑๔(๒)นักศึกษาทำผิดระเบียบการสอบและได้รับการลงโทษให้ได้ระดับคะแนน F ตาม ข้อ ๒๔(๓)เป็นการเปลี่ยนระดับคะแนนโดยอัตโนมัติจาก I หรือ M ในกรณีที่ไม่ได้รับแจ้งจากสำนักวิชาหลังจาก๑ สัปดาห์แรกของภาคการศึกษาถัดไป๑๖.๒.๓ระดับคะแนน I ให้ใช้กับกรณีต่อไปนี้(๑)นักศึกษาป่วย จนเป็นเหตุให้ไม่สามารถเข้าสอบได้โดยปฏิบัติถูกต้องตามข้อ ๒๑(๒)นักศึกษาขาดสอบโดยเหตุอันพ้นวิสัย และได้รับอนุมัติจากหัวหน้าสาขาวิชา(๓)นักศึกษาทำงานที่เป็นส่วนประกอบการศึกษายังไม่สมบูรณ์ และอาจารย์ผู้สอนโดยความเห็นชอบของหัวหน้าสาขาวิชาที่รายวิชานั้นสังกัดเห็นว่าสมควรให้ชะลอการวัดผลการศึกษา๑๖.๒.๔ระดับคะแนน M ให้ใช้กับกรณีที่นักศึกษาขาดสอบแต่ยังไม่สามารถแสดงหลักฐานที่สมบูรณ์ในการขาดสอบได้๑๖.๒.๕ระดับคะแนน P ใช้กับรายวิชาที่มีการสอนและหรือทำงานต่อเนื่องล้ำเข้าไปในภาคการศึกษาถัดไป๑๖.๒.๖ระดับคะแนน S, U ใช้กับกรณีที่ผลการประเมินเป็นที่พอใจหรือไม่พอใจตามลำดับในรายวิชาต่อไปนี้(๑)รายวิชาที่หลักสูตรกำหนดไว้ว่า ให้ประเมินเป็น S, U(๒)รายวิชาที่นักศึกษาลงทะเบียนเรียนตามข้อ ๑๒.๗(๓)เป็นการเปลี่ยนระดับคะแนนจาก I, M, P หรือ X๑๖.๒.๗ระดับคะแนน STใช้กับรายวิชาที่นักศึกษาที่ได้รับอนุมัติให้เทียบโอนรายวิชา๑๖.๒.๘ระดับคะแนน V ใช้กับรายวิชาที่นักศึกษาได้รับอนุมัติให้ลงทะเบียนเรียนเป็นผู้ร่วมเรียนโดยมีเวลาเรียนรวมทั้งสิ้นไม่น้อยกว่าร้อยละ ๘๐ของเวลาเรียนทั้งหมดและอาจารย์ผู้สอนวินิจฉัยว่าได้เรียนด้วยความตั้งใจ๑๖.๒.๙ระดับคะแนน W จะให้ได้หลังจาก ๕ สัปดาห์แรกของภาคการศึกษาในกรณี ต่อไปนี้(๑)รายวิชาที่นักศึกษาได้รับอนุมัติให้ถอนตามข้อ ๑๓.๔(๒)นักศึกษาป่วยจนไม่สามารถเข้าสอบได้โดยปฏิบัติถูกต้องตามข้อ ๒๑ และหัวหน้าสาขาวิชาพิจารณาร่วมกับอาจารย์ที่ปรึกษาและอาจารย์ผู้สอนเห็นว่าสมควรให้ถอนรายวิชานั้น(๓)นักศึกษาได้รับอนุมัติให้ลาพักการศึกษา ด้วยเหตุผลตามข้อ ๒๓.๑ หรือ ๒๓.๒(๔)นักศึกษาถูกสั่งพักการศึกษาในภาคการศึกษานั้น ด้วยเหตุผลอื่นนอกจากที่ระบุไว้ในข้อ๒๔(๕)หัวหน้าสาขาวิชาอนุมัติให้เปลี่ยนจาก I ที่ได้รับตามข้อ ๑๖.๒.๓ (๑) หรือข้อ๑๖.๒.๓ (๒) เนื่องจากการป่วยหรือเหตุอันพ้นวิสัยนั้นยังไม่สิ้นสุด(๖)รายวิชาที่นักศึกษาได้รับอนุมัติให้ลงทะเบียนเรียนเป็นผู้ร่วมเรียน ตามข้อ ๑๒.๘และได้เข้าชั้นเรียนเป็นเวลาเรียนทั้งสิ้นน้อยกว่าร้อยละ ๘๐ ของเวลาเรียนทั้งหมด หรืออาจารย์ผู้สอนวินิจฉัยว่าไม่ได้เรียนด้วยความตั้งใจ(๗)รายวิชาที่นักศึกษากระทำผิดเงื่อนไขการลงทะเบียนเรียน๑๖.๒.๑๐ระดับคะแนน X ให้ใช้กับเฉพาะในรายวิชาที่ศูนย์บริการการศึกษายังไม่ได้รับรายงานผลการประเมินการศึกษาในรายวิชานั้นๆ ตามกำหนดเวลาหมวด ๖การย้ายสาขาวิชา การโอนย้ายและการเทียบโอนรายวิชา ข้อ๑๗ การย้ายสาขาวิชา๑๗.๑นักศึกษาที่มีสิทธิขอย้ายสาขาวิชาต้องมีคุณสมบัติ ดังนี้๑๗.๑.๑สังกัดสาขาวิชาใดสาขาวิชาหนึ่งแล้วและมีผลการเรียนรายวิชาในหมวดวิชาเฉพาะของสาขาวิชานั้นแล้ว๑๗.๑.๒มีแต้มระดับคะแนนเฉลี่ยสะสมในภาคการศึกษาที่ยื่นขอย้ายไม่ต่ำกว่า ๒.๐๐๑๗.๑.๓มีคุณสมบัติอื่นที่อาจกำหนดเพิ่มเติมโดยสาขาวิชาซึ่งได้รับความเห็นชอบจากคณะกรรมการประจำสำนักวิชา๑๗.๒นักศึกษาต้องยื่นคำร้องขอย้ายสาขาวิชาต่อศูนย์บริการการศึกษาไม่น้อยกว่า ๓๐ วันก่อนวันสิ้นภาคการศึกษา๑๗.๓คณะกรรมการประจำสำนักวิชาเป็นผู้อนุมัติการย้ายสาขาวิชาโดยคำแนะนำของหัวหน้าสาขาวิชาที่นักศึกษาขอย้ายเข้า๑๗.๔ระยะเวลาที่ได้ศึกษาในหลักสูตรที่ย้ายออกให้นับรวมเป็นระยะเวลาการศึกษาของหลักสูตรที่ย้ายเข้าด้วย๑๗.๕นักศึกษาที่ได้รับอนุมัติให้ย้ายสาขาวิชาแล้วจะยื่นคำร้องขอย้ายสาขาวิชาอีกไม่ได้ข้อ๑๘ การโอนย้าย และการเทียบโอนรายวิชารายวิชาที่โอนย้ายจะได้รับระดับคะแนนตัวอักษรเดิมส่วนรายวิชาที่เทียบโอนจะได้รับระดับคะแนนตัวอักษร ST๑๘.๑นักศึกษาที่ได้รับอนุมัติให้ย้ายสาขาวิชาให้ดำเนินการดังนี้๑๘.๑.๑นักศึกษาต้องขอโอนย้ายรายวิชาภายใน ๑ สัปดาห์แรกของภาคการศึกษาที่ได้รับอนุมัติให้ย้ายสาขาวิชา๑๘.๑.๒ต้องโอนย้ายทุกรายวิชาที่เคยเรียนในหลักสูตรที่ย้ายออกและเป็นรายวิชาที่ต้องเรียนในหลักสูตรที่ย้ายเข้าโดยให้ได้รับระดับคะแนนตัวอักษรเดิม๑๘.๑.๓ให้หัวหน้าสาขาวิชาเป็นผู้พิจารณาอนุมัติรายวิชาที่โอนย้ายโดยคำแนะนำของอาจารย์ที่ปรึกษา๑๘.๒นักศึกษาที่ได้รับคัดเลือกเข้าศึกษาในมหาวิทยาลัยและประสงค์จะนำผลการศึกษาที่เคยศึกษาจากสถาบันการศึกษาเดิมมาเทียบโอนให้ดำเนินการดังนี้๑๘.๒.๑นักศึกษาต้องขอเทียบโอนรายวิชาภายใน ๑ สัปดาห์แรกของภาคการศึกษาแรกที่เข้าศึกษาโดยมีสิทธิยื่นได้เพียงครั้งเดียว๑๘.๒.๒ต้องมีคะแนนเฉลี่ยสะสมจากสถาบันเดิมไม่น้อยกว่า ๒ ในระบบ ๔และต้องไม่เป็นผู้ที่พ้นสถานภาพการเป็นนิสิต หรือนักศึกษาเนื่องจากกระทำผิดระเบียบวินัยนักศึกษา๑๘.๒.๓มหาวิทยาลัยจะพิจารณาเทียบโอนให้เฉพาะรายวิชาที่ปรากฏอยู่ในหลักสูตรของสถาบันอุดมศึกษาที่มหาวิทยาลัยรับรองและเห็นว่ามีมาตรฐานที่สามารถเทียบเคียงได้กับมาตรฐานของมหาวิทยาลัย๑๘.๒.๔รายวิชาที่ขอเทียบโอนได้นั้นต้องมีเนื้อหาสาระเหมือนหรือคล้ายคลึง และมีจำนวนหน่วยกิตเทียบเท่าหรือมากกว่าตามที่กำหนดไว้ในหลักสูตรของมหาวิทยาลัย๑๘.๒.๕รายวิชาที่มหาวิทยาลัยจะพิจารณาเทียบโอนให้นั้นต้องเป็นรายวิชาที่นักศึกษาสอบได้ระดับคะแนนตัวอักษรไม่ต่ำกว่า C หรือ Sหรือเทียบเท่า๑๘.๒.๖รายวิชาตามข้อ ๑๘.๒.๕ ต้องเป็นรายวิชาที่เรียนมาแล้วไม่เกิน ๓ ปี นับถึงวันที่นักศึกษายื่นคำร้องและจำนวนหน่วยกิตที่เทียบโอนได้ต้องไม่เกิน ๑ ใน ๔ ของหลักสูตรที่กำลังศึกษาอยู่๑๘.๒.๗นักศึกษาที่เคยศึกษาในมหาวิทยาลัย ให้หัวหน้าสาขาวิชาเป็นผู้พิจารณาอนุมัติ๑๘.๒.๘นักศึกษาที่เคยศึกษาในสถาบันอุดมศึกษาอื่นให้หัวหน้าสาขาวิชาที่รับผิดชอบรายวิชานั้นพิจารณาอนุมัติ๑๘.๓นักศึกษาที่ได้รับอนุมัติให้ลงทะเบียนเรียนบางรายวิชาในสถาบันอุดมศึกษาอื่นตามข้อ ๑๒.๙ให้ขอเทียบโอนรายวิชาดังกล่าวในภาคการศึกษาถัดจากภาคการศึกษาสุดท้ายที่ได้รับอนุมัติให้ไปศึกษาเท่านั้นหมวด ๗การประเมินผลการศึกษา ข้อ๑๙ การประเมินผลการศึกษาและการคำนวณแต้มระดับคะแนนเฉลี่ย๑๙.๑การประเมินผลการศึกษาให้กระทำเมื่อสิ้นสุดการศึกษาแต่ละภาคการศึกษา๑๙.๒การคำนวณแต้มระดับคะแนนเฉลี่ย๑๙.๒.๑แต้มระดับคะแนนเฉลี่ยรายภาค ให้คำนวณจากผลการศึกษาของนักศึกษาในแต่ละภาคการศึกษา โดยเอาผลรวมของผลคูณระหว่างหน่วยกิตกับแต้มระดับคะแนนที่นักศึกษาได้รับในแต่ละรายวิชาเป็นตัวตั้งแล้วหารด้วยผลรวมของจำนวนหน่วยกิตของรายวิชาเหล่านั้น๑๙.๒.๒แต้มระดับคะแนนเฉลี่ยสะสมให้คำนวณจากผลการศึกษาของรายวิชาที่ลงทะเบียนตั้งแต่เริ่มเข้าศึกษาจนถึงภาคการศึกษาที่กำลังคำนวณโดยเอาผลรวมของผลคูณระหว่างหน่วยกิตกับแต้มระดับคะแนนที่นักศึกษาได้รับในแต่ละรายวิชาที่ลงทะเบียนเรียนในครั้งสุดท้ายเป็นตัวตั้งแล้วหารด้วยจำนวนหน่วยกิตสะสมหมวด ๘การจำแนกสถานภาพนักศึกษา ข้อ๒๐ การจำแนกสถานภาพนักศึกษา๒๐.๑การจำแนกสถานภาพนักศึกษาจะกระทำเมื่อสิ้นภาคการศึกษาโดยให้เริ่มจำแนกสถานภาพนักศึกษาเมื่อสิ้นภาคการศึกษาที่สามนับตั้งแต่เริ่มเข้าศึกษา๒๐.๒นักศึกษาที่ได้รับการจำแนกสถานภาพแล้วมี ๒ ประเภท ได้แก่๒๐.๒.๑นักศึกษาสถานภาพปกติ คือ นักศึกษาที่มีแต้มระดับคะแนนเฉลี่ยสะสมไม่ต่ำกว่า ๑.๘๐๒๐.๒.๒นักศึกษาสถานภาพรอพินิจ ได้แก่ นักศึกษาที่มีแต้มระดับคะแนนเฉลี่ยสะสมตั้งแต่ ๑.๕๐ขึ้นไปแต่ไม่ถึง ๑.๘๐หมวด ๙การลา การลงโทษ และการพ้นสถานภาพนักศึกษา ข้อ๒๑ การลาป่วย๒๑.๑การลาป่วย คือ การลาของนักศึกษาที่ป่วยจนไม่สามารถเข้าเรียนและหรือเข้าสอบในบางรายวิชาหรือทั้งหมดได้๒๑.๒การลาป่วยตามข้อ ๒๑.๑ นักศึกษาต้องยื่นคำร้องต่อหัวหน้าสาขาวิชาภายใน ๑สัปดาห์นับจากวันที่นักศึกษาเริ่มป่วยพร้อมด้วยใบรับรองแพทย์จากสถานพยาบาลของมหาวิทยาลัยหรือสถานพยาบาลอื่นที่มหาวิทยาลัยรับรองข้อ๒๒ การลาเนื่องจากเหตุสุดวิสัยนักศึกษาต้องยื่นคำร้องต่อหัวหน้าสาขาวิชาภายใน ๑ สัปดาห์ นับแต่เกิดเหตุข้อ๒๓ การลาพักการศึกษา๒๓.๑นักศึกษาอาจยื่นคำร้องต่อหัวหน้าสาขาวิชาโดยผ่านอาจารย์ที่ปรึกษาไม่ช้ากว่าสัปดาห์ที่๑๐ ของภาคการศึกษา สำหรับกรณีต่อไปนี้๒๓.๑.๑ถูกเกณฑ์หรือระดมเข้ารับราชการทหารกองประจำการ๒๓.๑.๒ได้รับทุนแลกเปลี่ยนนักศึกษาระหว่างประเทศหรือทุนอื่นซึ่งมหาวิทยาลัยเห็นสมควรสนับสนุน๒๓.๑.๓มีความจำเป็นส่วนตัว โดยนักศึกษาผู้นั้นได้ศึกษาในมหาวิทยาลัยมาแล้วไม่น้อยกว่า ๑ภาคการศึกษา๒๓.๒นักศึกษาที่ยังไม่มีผลการเรียนแต่จำเป็นต้องลาพักการศึกษาให้ยื่นคำร้องต่อหัวหน้าสาขาวิชาผ่านอาจารย์ที่ปรึกษาโดยเร็วที่สุดและให้คณะกรรมการประจำสำนักวิชาที่หัวหน้าสาขาวิชาสังกัดเป็นผู้พิจารณาอนุมัติ๒๓.๓การลาพักการศึกษาตามข้อ ๒๓.๑ และ ๒๓.๒ ให้อนุมัติครั้งละไม่เกิน ๒ ภาคการศึกษา ถ้านักศึกษายังมีความจำเป็นต้องขอลาพักการศึกษาต่อไปอีกให้ยื่นคำร้องใหม่ยกเว้นการลาตามข้อ ๒๓.๑.๑ ให้เป็นไปตามระยะเวลาที่กฎหมายกำหนด๒๓.๔ให้ถือว่าระยะเวลาที่นักศึกษาได้รับอนุมัติให้ลาพักการศึกษาเป็นส่วนหนึ่งของระยะเวลาการศึกษาของผู้นั้นยกเว้นการลาพักการศึกษาตามข้อ ๒๓.๑.๑ และ ๒๓.๑.๒๒๓.๕นักศึกษาที่ได้รับอนุมัติให้ลาพักการศึกษาต้องชำระค่าธรรมเนียมการรักษาสถานภาพนักศึกษาทุกภาคการศึกษาที่ลาพักและค่าธรรมเนียมการศึกษาตามระเบียบของมหาวิทยาลัย ภายใน ๑๕วันนับจากวันที่ได้รับอนุมัติให้ลาพักการศึกษา ยกเว้นกรณีที่ได้ชำระค่าหน่วยกิตแล้วมิฉะนั้นจะพ้นสถานภาพนักศึกษา๒๓.๖นักศึกษาที่ประสงค์จะกลับเข้าศึกษาก่อนระยะเวลาที่ได้รับอนุมัติ ให้ยื่นคำร้องขอกลับเข้าศึกษาเพื่อขออนุมัติต่อหัวหน้าสาขาวิชาก่อนกำหนดวันลงทะเบียนเรียนในแต่ละภาคการศึกษาไม่น้อยกว่า๑ สัปดาห์๒๓.๗เมื่อนักศึกษากลับเข้าศึกษาแล้วให้มีสถานภาพนักศึกษาเดียวกันกับสถานภาพก่อนได้รับอนุมัติให้ลาพักการศึกษาข้อ๒๔ การลงโทษนักศึกษาผู้กระทำผิด๒๔.๑เมื่อนักศึกษากระทำผิด หรือร่วมกระทำผิดระเบียบการสอบหรือการวัดผลให้คณะกรรมการพิจารณาโทษนักศึกษาที่กระทำผิดระเบียบการสอบตามที่สภาวิชาการแต่งตั้งเป็นผู้พิจารณาแล้วรายงานผลการพิจารณาต่อมหาวิทยาลัยเพื่อดำเนินการลงโทษและแจ้งโทษให้ทุกฝ่ายที่เกี่ยวข้องทราบโดยมีแนวทางการพิจารณาโทษดังต่อไปนี้๒๔.๑.๑ถ้าเป็นความผิดประเภททุจริต ให้ลงโทษโดยให้ได้รับ F ในรายวิชาที่กระทำผิดระเบียบการสอบส่วนรายวิชาอื่นที่นักศึกษาผู้นั้นลงทะเบียนเรียนไว้ ถ้าเป็นรายวิชาที่สอบมาแล้วให้ได้ผลการสอบตามที่สอบได้จริง ถ้าเป็นรายวิชาที่ยังไม่ได้สอบก็ให้ดำเนินการสอบตามปกติและให้ได้ผลการสอบตามที่สอบได้จริง และให้พิจารณาสั่งพักการศึกษานักศึกษาผู้นั้น๑ ภาคการศึกษาเป็นอย่างน้อยหรืออาจให้พ้นสถานภาพนักศึกษาก็ได้๒๔.๑.๒ถ้าเป็นความผิดประเภทส่อเจตนาทุจริต ให้ลงโทษโดยให้ได้รับ F ในรายวิชาที่กระทำผิดระเบียบการสอบและอาจพิจารณาสั่งพักการศึกษานักศึกษาผู้นั้นได้ไม่เกิน ๑ ภาคการศึกษา๒๔.๑.๓ถ้าเป็นความผิดอย่างอื่นที่ระบุไว้ในข้อปฏิบัติของนักศึกษาในการสอบให้ลงโทษตามควรแก่ความผิดนั้น แต่จะต้องไม่เกินกว่าระดับโทษต่ำสุดของความผิดประเภททุจริตตามข้อ ๒๔.๑.๑๒๔.๒ถ้านักศึกษากระทำผิดหรือร่วมกระทำผิดอื่น ๆ ที่เกี่ยวกับการศึกษาให้คณะกรรมการพิจารณาโทษนักศึกษาที่กระทำผิดระเบียบการสอบเป็นผู้พิจารณาเสนอการลงโทษต่อมหาวิทยาลัยตามควรแก่ความผิดนั้น๒๔.๓การให้พักการศึกษาของนักศึกษาตามคำสั่งของมหาวิทยาลัยให้เริ่มเมื่อสิ้นสุดภาคการศึกษาที่กระทำผิดนั้นโดยให้มีระยะเวลาการลงโทษต่อเนื่องกันทั้งนี้ ให้นับระยะเวลาที่ถูกสั่งพักการศึกษาเข้าเป็นระยะเวลาการศึกษาและให้จำแนกสถานภาพนักศึกษาทุกภาคการศึกษาที่ถูกสั่งพักด้วย๒๔.๔นักศึกษาที่ถูกสั่งพักการศึกษา จะต้องชำระค่าธรรมเนียมการรักษาสถานภาพนักศึกษาทุกภาคการศึกษาที่พักการศึกษาและค่าธรรมเนียมการศึกษาตามระเบียบของมหาวิทยาลัย ภายใน ๑๕ วันนับจากวันที่ถูกสั่งพักยกเว้นภาคการศึกษาที่ได้ชำระค่าหน่วยกิตแล้วมิฉะนั้นจะพ้นสถานภาพนักศึกษาข้อ๒๕ การพ้นสถานภาพนักศึกษานอกจากกรณีที่ระบุไว้ในข้ออื่นแล้วนักศึกษาจะพ้นสถานภาพในกรณีดังต่อไปนี้๒๕.๑เมื่อได้รับอนุมัติให้สำเร็จการศึกษาจากสภามหาวิทยาลัย๒๕.๒เมื่อได้รับอนุมัติจากคณบดีให้ลาออก๒๕.๓เมื่อสิ้นสุด ๑๐ วันแรกของภาคการศึกษาแล้วยังไม่ลงทะเบียนเรียนหรือยังไม่ชำระค่าธรรมเนียมการรักษาสถานภาพนักศึกษานักศึกษาที่พ้นสถานภาพในกรณีนี้อาจขอคืนสถานภาพนักศึกษาภายในภาคการศึกษาเดียวกันได้โดยได้รับอนุมัติจากอธิการบดี๒๕.๔เมื่อมีการจำแนกสถานภาพนักศึกษา และได้แต้มระดับคะแนนเฉลี่ยสะสมต่ำกว่า ๑.๕๐๒๕.๕เมื่อเป็นนักศึกษาสถานภาพรอพินิจที่มีแต้มระดับคะแนนเฉลี่ยสะสมต่ำกว่า ๑.๘๐ต่อเนื่องกัน ๔ ภาคการศึกษา๒๕.๖เมื่อมีระยะเวลาการศึกษาครบตามข้อ ๑๕ แล้วยังไม่สำเร็จการศึกษา๒๕.๗เมื่อมหาวิทยาลัยโดยคำแนะนำของคณะกรรมการพิจารณาโทษนักศึกษาที่กระทำผิดระเบียบการสอบสั่งให้พ้นสถานภาพนักศึกษาตามข้อ ๒๔๒๕.๘เมื่อมหาวิทยาลัยมีประกาศให้พ้นสถานภาพนักศึกษาเนื่องจากขาดคุณสมบัติหรือทำผิดข้อบังคับ หรือระเบียบอื่นของมหาวิทยาลัย๒๕.๙เมื่อเสียชีวิตหมวด ๑๐การสำเร็จการศึกษา ข้อ๒๖ ผู้มีสิทธิขอสำเร็จการศึกษา๒๖.๑นักศึกษาต้องมีคุณสมบัติดังต่อไปนี้อย่างครบถ้วนจึงจะมีสิทธิขอสำเร็จการศึกษา๒๖.๑.๑เป็นนักศึกษาที่ลงทะเบียนเรียนครบตามหลักสูตรในภาคการศึกษาที่ขอสำเร็จการศึกษา๒๖.๑.๒สอบได้จำนวนหน่วยกิตครบตามหลักสูตร, ได้แต้มระดับคะแนนเฉลี่ยสะสมไม่ต่ำกว่า๒.๐๐ และได้แต้มระดับคะแนนเฉลี่ยในรายวิชาเอกไม่ต่ำกว่า ๒.๐๐๒๖.๑.๓นักศึกษาที่เข้าศึกษาเพื่อรับปริญญาตรีเพิ่มขึ้นอีกสาขาหนึ่ง ต้องสอบได้ครบถ้วนทุกรายวิชาที่กำหนดให้ศึกษาเพิ่มเติมโดยมีแต้มระดับคะแนนเฉลี่ยสะสมของรายวิชาที่ศึกษาเพิ่มเติมไม่ต่ำกว่า ๒.๐๐๒๖.๑.๔มีระยะเวลาการศึกษาไม่ต่ำกว่าและไม่เกินที่กำหนดไว้ในข้อ ๑๕ยกเว้นผู้ที่เข้าศึกษาเพื่อขอรับปริญญาตรีเพิ่มขึ้นอีกสาขาหนึ่งให้ระยะเวลาการศึกษาต่ำสุดเป็นไปตามที่คณะกรรมการประจำสำนักวิชากำหนดไว้ในข้อ ๙.๓๒๖.๒นักศึกษาผู้มีคุณสมบัติครบถ้วนตามที่ระบุไว้ในข้อ ๒๖.๑จะต้องยื่นคำร้องแสดงความจำนงขอสำเร็จการศึกษาต่อศูนย์บริการการศึกษาภายในระยะเวลาที่กำหนดมิฉะนั้นจะไม่ได้รับการพิจารณาเสนอชื่อต่อสภามหาวิทยาลัยเพื่ออนุมัติปริญญาในภาคการศึกษานั้น๒๖.๓ในกรณีที่นักศึกษามีคุณสมบัติครบถ้วนตามข้อ ๒๖.๑ แต่มิได้ยื่นคำร้องแสดงความจำนงขอสำเร็จการศึกษาตามข้อ๒๖.๒ หรือยื่นคำร้องขอลงทะเบียนเรียนในรายวิชาต่าง ๆ เพิ่มเติมสามารถยื่นคำร้องขอสำเร็จการศึกษาในภาคการศึกษาถัดไป ทั้งนี้ นักศึกษาจะต้องรักษาสถานภาพนักศึกษาในภาคการศึกษานั้นไว้ด้วยข้อ๒๗ การพิจารณาให้ปริญญา๒๗.๑นักศึกษาที่จะได้รับการพิจารณาให้ปริญญาต้องไม่เป็นผู้มีความประพฤติเสื่อมเสียและไม่มีพันธะหนี้สินค้างชำระต่อมหาวิทยาลัย๒๗.๒คณบดี โดยความเห็นชอบของคณะกรรมการประจำสำนักวิชาที่นักศึกษาสังกัดเป็นผู้พิจารณาเสนอชื่อนักศึกษาต่อสภาวิชาการเพื่อพิจารณาให้ความเห็นชอบสำเร็จการศึกษาเมื่อสภามหาวิทยาลัยพิจารณาอนุมัติให้สำเร็จการศึกษาจึงจะมีสิทธิรับปริญญาข้อ๒๘ การให้ปริญญาเกียรตินิยม๒๘.๑นักศึกษาผู้จะได้รับปริญญาเกียรตินิยมอันดับหนึ่ง ต้องมีคุณสมบัติดังนี้๒๘.๑.๑มีหน่วยกิตสอบได้ครบถ้วนตามหลักสูตร ภายในกำหนดเวลาปกติของหลักสูตร๒๘.๑.๒ไม่มีรายวิชาใดในใบแสดงผลการเรียนได้รับระดับคะแนนตัวอักษร F หรือ U๒๘.๑.๓ไม่เคยเรียนซ้ำในรายวิชาใด ๆ เพื่อปรับระดับคะแนน D หรือ D+๒๘.๑.๔ได้แต้มระดับคะแนนเฉลี่ยสะสมตั้งแต่ ๓.๕๐ ขึ้นไป๒๘.๒นักศึกษาผู้ที่จะได้รับปริญญาเกียรตินิยมอันดับสอง ต้องมีคุณสมบัติตามข้อ ๒๘.๑.๑ -๒๘.๑.๓ และได้แต้มระดับคะแนนเฉลี่ยสะสมตั้งแต่ ๓.๒๕ ขึ้นไป๒๘.๓คณบดีโดยความเห็นชอบของคณะกรรมการประจำสำนักวิชาที่นักศึกษาสังกัดเป็นผู้พิจารณาเสนอชื่อนักศึกษาที่สมควรได้รับปริญญาเกียรตินิยมต่อสภาวิชาการ เพื่อนำเสนอสภามหาวิทยาลัยพิจารณาอนุมัติ๒๘.๔นักศึกษาผู้มีสิทธิได้รับปริญญาเกียรตินิยม ต้องไม่เป็นผู้ที่ศึกษาในหลักสูตรปริญญาตรี(ต่อเนื่อง) หรือผู้ที่เข้าศึกษาเพื่อขอรับปริญญาตรีเพิ่มขึ้นอีกสาขาหนึ่งหรือไม่เป็นผู้ที่เทียบโอนรายวิชาข้อ๒๙ การให้เหรียญรางวัลและเข็มทองคำนักศึกษาผู้มีสิทธิได้รับเหรียญรางวัลจะต้องมีคุณสมบัติดังนี้๒๙.๑นักศึกษาที่ได้รับปริญญาเกียรตินิยมอันดับหนึ่ง จะได้รับเหรียญทองเกียรตินิยม๒๙.๒นักศึกษาที่ได้รับปริญญาเกียรตินิยมอันดับสอง จะได้รับเหรียญเงินเกียรตินิยม๒๙.๓นักศึกษาที่ได้รับปริญญาเกียรตินิยมอันดับหนึ่ง และได้แต้มระดับคะแนนเฉลี่ยสะสมสูงสุดในสาขาวิชาจะได้รับรางวัลเข็มทองคำบทเฉพาะกาล ข้อ๓๐ การใดที่ได้ดำเนินการไปแล้วสำหรับนักศึกษาที่เข้ารับการศึกษาก่อนภาคการศึกษาที่๑ ปีการศึกษา ๒๕๔๖ ให้ถือว่าการดำเนินการนั้น ๆ สิ้นสุดมิอาจขอเปลี่ยนแปลงให้เป็นไปตามข้อบังคับนี้ได้ข้อ๓๑ ให้ใช้วิธีคำนวณแต้มระดับคะแนนเฉลี่ยสะสมตามข้อบังคับเดิมสำหรับนักศึกษาที่เข้ารับการศึกษาก่อนภาคการศึกษาที่๑ ปีการศึกษา ๒๕๔๖ จนถึงภาคการศึกษาก่อนที่ข้อบังคับนี้มีผลบังคับใช้และให้ใช้วิธีการคำนวณแต้มระดับคะแนนเฉลี่ยสะสมตามข้อบังคับนี้ตั้งแต่ภาคการศึกษาที่ข้อบังคับนี้มีผลบังคับใช้ข้อ๓๒ ในการพิจารณาการสำเร็จการศึกษาของนักศึกษาที่เข้าศึกษาก่อนภาคการศึกษาที่๑ ปีการศึกษา ๒๕๔๖ให้ยกเว้นไม่ต้องนำเกณฑ์แต้มระดับคะแนนเฉลี่ยสะสมกลุ่มวิชาเอกมาประกอบการพิจารณาประกาศ ณ วันที่ ๑๐มิถุนายน พ.ศ. ๒๕๔๖ศาสตราจารย์คนึง ฦๅไชยนายกสภามหาวิทยาลัยเทคโนโลยีสุรนารีปริญสินีย์/ผู้จัดทำ๑๑ พฤษภาคม ๒๕๕๔